সৃজিতের ছবিতে মিমি, ‘এম্পায়ার ভার্সেস শরৎচন্দ্র’র কাস্টিংয়ে চমক!

কলকাতা: চলতি বছর ‘সত্যি বলে সত্যি কিছু নেই’ আর ‘কিলবিল সোসাইটি’ মুক্তি পেয়েছে। বড়দিনে মুক্তি পাবে ‘লহ গৌরাঙ্গের নাম রে’ ছবিটা। এরই মধ্যে নতুন ছবির পরিকল্পনা করে ফেলেছেন পরিচালক। তাঁর আগামী ছবির নাম ‘এম্পারার ভার্সেস শরত্‍চন্দ্র’-র শুটিং শুরু হবে জানুয়ারি মাসে। ‘এম্পায়ার ভার্সেস শরৎচন্দ্র’র কাস্টিংয়ে চমক! কাদের দেখা যাবে দেখুন…

ব্রিটিশবিরোধী আন্দোলনের প্রেক্ষাপটে শরৎচন্দ্রের উপন্যাস ‘পথের দাবী’ অবলম্বনে সৃজিত মুখোপাধ্যায় (Srijit Mukherji) যে নতুন ছবি তৈরি করতে চলেছেন, চলতি বছরের আগস্ট মাসেই সেখবর জানা গিয়েছিল। সেই উপন্যাস কীভাবে ব্রিটিশদের ভিত নাড়িয়ে দিয়েছিল, সেই সময়কালই ফুটে উঠবে ‘এম্পারার ভার্সেস শরৎচন্দ্র’ ছবিতে। সৃজিতের এই ছবিতে আবির চট্টোপাধ্যায় এবং টোটা রায়চৌধুরির অভিনয়ের কথা আগেই শোনা গিয়েছিল। পরবর্তীতে শোনা যায়, সোহিনী সরকার, রুদ্রনীল ঘোষ, কাঞ্চন মল্লিক, দিব্যাণী মণ্ডলরাও থাকবেন ‘এম্পারার ভার্সেস শরৎচন্দ্র’ ছবিতে। তবে এবার কাস্টিংয়ের তালিকায় কিছু বদল ঘটছে। সোহিনীর পরিবর্তে মিমি চক্রবর্তীকে (Mimi Chakraborty) দেখা সৃজিতের ছবিতে। সেই প্রেক্ষিতে এই প্রথম মিমি-সৃজিতের কাজ। প্রথমে অভিনেত্রী সোহিনী সরকারের এই ছবিতে থাকার কথা ছিল।

আরও পড়ুন: ‘আমি আর সিরিয়াল করব না… ‘, বড় ঘোষণা জিতুর

কেন এই পরিবর্তন? সৃজিত জানালেন, এটা প্রযোজনা সংস্থার সিদ্ধান্ত। প্রযোজকই এ ব্যাপারে বলতে পারবেন। সৃজিত জানালেন, “সোহিনীর জায়গায় মিমি চক্রবর্তী অভিনয় করবে ওই চরিত্রে।” প্রযোজক নন্দীবাবুর বক্তব্য, “পর পর সব ছবিতেই সোহিনী হয়ে যাচ্ছিল, তখন আমি কাস্টিং বদল করি।

অন্য খবর দেখুন